
Riigihanke „Sõiduauto kasutusrent“  (Riigihangete registri viitenumber 172425) võitja kinnitamine

1. Asjaolud ja menetluse käik

Narva Linnavalitsuse 09.03.2016 korralduse nr 239-k alusel on algatatud lihthange „Sõiduauto kasutusrent“.  Vastavalt antud korralduse punktile 3.2 on Narva linna Sotsiaalabiamet  hankija ja punktile 3.3 Narva linna Sotsiaalabiametil on hankemenetluse raames antud volitused edukaimaks tunnistatud pakkujaga hankelepingu sõlmimiseks.  

Riiklikus riigihangete registris on avaldatud Narva linna  Sotsiaalabiameti 14.03.2016 hanketeade viitenumbriga 172425. Lihthanke „Sõiduauto kasutusrent“ eeldatavaks maksumuseks on 32000 eurot ilma käibemaksuta ning pakkumuste hindamiskriteeriumiks on madalaim sõiduki kasutusrendi (60 kuud) kogumaksumus eurodes käibemaksuta ilma esimese sissemakseta. 
Pakkumuste esitamise tähtpäeval 31.03.2016.a kell 10.00 riigihangete registrisse laekusid järgmised pakkumused:

	Jrk.
	Pakkuja
	hind käibemaksuta 

	1
	Moller Auto Viru OÜ rg-kood 11131478
	21 286,11 eurot  

	2
	Silberauto Eesti AS rg-kood 10284932
	26 436,48 eurot  


Narva Linnavalitsuse moodustatud riigihanke konkursikomisjon kontrollis hankemenetlusest kõrvaldamise aluste olemasolu, pakkuja kvalifikatsiooni ning kvalifitseeritud pakkujate pakkumuste vastavust hankedokumentide nõuetele. 

Pakkuja kvalifitseerimine, pakkumuse vastavaks tunnistamine ja edukaks tunnistamine toimus 04.04.2016.a Narva Linnavalitsuse riigihankekomisjoni koosolekul (komisjoni protokollid vt lisas). 
Narva Linnavalitsuse riigihanke konkursikomisjon tunnistas edukaks Moller Auto Viru OÜ (rg-kood 11131478) esitatud pakkumuse maksumusega 21 286,11 eurot  (ilma km-ta), kui madalaima hinnaga edukaks tunnistatud pakkumus.
Juhindudes eespool nimetatust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab riigihanke eest vastutav isik Narva Sotsiaaltöökeskuse juhataja Tatjana Stolfat e-hankemenetluse tulemused Narva Linnavalitsusele võitja kinnitamiseks.

2. Õiguslikud alused

Narva Linnavalitsuse 08.03.2006 määruse nr 298 "Riigihangete läbiviimise reglement" 
§ 10 pp 1-3 alusel riigihanke konkursikomisjon kvalifitseerib pakkujaid, võrdleb ja hindab pakkumusi ning teeb otsuse eduka pakkumuse kohta.  Pärast otsuse vastuvõtmist § 16 punkti 1 järgi esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. Otsus

Kinnitada riigihanke „Sõiduauto kasutusrent“ viitenumber 172425 võitjaks Moller Auto Viru OÜ (rg-kood 11131478), kelle pakkumus maksumusega 21 286,11 eurot  (ilma km-ta) on Narva Linnavalitsuse riigihanke konkursikomisjoni poolt edukaks tunnistatud. 
4. Rakendussätted

4.1.  Korraldus jõustub seaduses sätestatud korras.
4.2.  Pakkuja võib vaidlustada hankija otsuse riigihangete seaduses sätestatud korras, esitades kümne päeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, kuid mitte pärast hankelepingu sõlmimist, Rahandusministeeriumi juures asuvale riigihangete vaidlustuskomisjonile sellekohase vaidlustuse.

